b'\n_START_ARTICLE_\nSAR-Lupe\n_START_PARAGRAPH_\nSAR-Lupe on Saksan ensimm\xc3\xa4inen "jokas\xc3\xa4\xc3\xa4n" tiedustelusatelliittij\xc3\xa4rjestelm\xc3\xa4. Se koostuu viidest\xc3\xa4 piensatelliitista. Niiden havaintolaite on synteettisen apertuurin tutka (SAR-tutka). Satelliitit lent\xc3\xa4v\xc3\xa4t 480 km korkeilla naparadoilla. Satelliitit rakensi saksalainen OHB-Systems AG -yritys._NEWLINE_Satelliittien laukaisuun k\xc3\xa4ytet\xc3\xa4\xc3\xa4n ven\xc3\xa4l\xc3\xa4ist\xc3\xa4 Kosmos 3M-kantorakettia ja ne laukaistaan Plesetskin kosmodromista. Satelliitin arvioitu toiminta-aika on 10 vuotta. Sen massa on noin 800 kg.'